דוב קרמודי

דוב קֶרְמוֹדי, (באנגלית: spirit bear או Kermode bear) המכונה לעיתים גם דוב רוח (שם מדעי: Ursus americanus kermodei), הוא תת-מין של הדוב השחור האמריקני (הקרוי דֹּב בָּרִיבָּל - על פי הגרמנית ), החי במיוחד באזורי החוף המרכזי והצפוני של קולומביה הבריטית שבקנדה. דוב זה הוכרז כיונק הרשמי של פרובינציית קולומביה הבריטית, והוא מהווה סמל של העיר  שבקולומביה הבריטית.

רוב דובי קֶרְמוֹדי הם בעלי פרווה שחורה, אך קיימים בין 100 ל-500 פרטים בעלי פרווה בצבע קרם עד לבנה לחלוטין. פרטים לבנים אלה מכונים "דובי רוח", והם נפוצים במיוחד בשלושה איים בקולומביה הבריטית: גריבֶּל, פרינסס רוֹיָל ורוֹדֶרִיק, שם הם מהווים כ-10%–20% מאוכלוסיית דובי קֶרְמוֹדי.

לדובי קרמודי מקום מרכזי במסורות שבעל פה של העמים הילידיים באזור. הם גם הוצגו בסרט תיעודי של נשיונל ג'יאוגרפיק ובסדרה התיעודית של ה-BBC, "עולם מופלא 3".

 תיאור 
ממוזער|שמאל|פרנסיס/פרנק קֶרְמוֹדי (Frank/Francis Kermode) בראשית המאה העשרים
ממוזער| דובי קרמודי בקלמטו, קולומביה הבריטית.
דוב קֶרְמוֹד נקרא על שמו של פרנסיס/פרנק קֶרְמוֹדי - Frank/Francis Kermode (28 ביוני 1874 – 29 בדצמבר 1946), מי שהיה מנהל מוזיאון קולומביה הבריטית המלכותי, שחקר את תת-המין והיה עמיתו של הזואולוג , שתיאר אותו לראשונה.

השם "קֶרְמוֹדי" נהגה באנגלית כ־/kərˈmoʊdi/ (קֶר־מוֹ־די), השונה מההגייה של שם המשפחה המקורי שמקורו באי מאן, שם הוא נהגה כ־/ˈkɜːrmoʊd/ (קֶר־מוֹד KUR-mohd).

דובי קֶרְמוֹדי הלבנים אינם לבקנים, שכן עורם ועיניהם פיגמנטיים. הסיבה לצבעם הלבן היא תוצאה של שינוי נקודתי בודד ולא־שקול בגן , אשר מונע ייצור של מלנין. מדובר במוטציה רצסיבית: דובי קֶרְמוֹד הנושאים שני עותקים של הגן המוטנטי הלא־מתפקד יופיעו בלבן, בעוד שפרטים בעלי עותק אחד או ללא עותקים של הגן המוטנטי יופיעו בשחור.

שני דובים שחורים יכולים להמליט גור לבן, אם שניהם הטרוזיגוטים – כלומר, נושאים עותק אחד של גן MC1R המוטנטי, והגור יורש את שני העותקים.

מחקרים גנטיים נוספים העלו כי דובים לבנים נוטים להזדווג עם דובים לבנים, ודובים שחורים עם דובים שחורים – תופעה הקרויה "התאמה חיובית בבחירת בני זוג". אחת ההשערות היא שהתופעה נובעת מהחתמה של גורים על צבע פרוותה של אמם.

דובי קֶרְמוֹדי הם אוכלי-כול ברוב ימות השנה, וניזונים בעיקר מצמחייה ופירות יער. עם זאת, בעונת נדידת הסלמון בסתיו הם הופכים לטורפים מובהקים.

בשעות היום, דובים לבנים מצליחים ללכוד סלמונים בשיעור גבוה ב-35% מזה של דובים שחורים. סלמונים נמנעים מדגמים גדולים בצבע שחור פי שניים מאשר מדגמים לבנים, ולכן לדובים הלבנים יש יתרון בלכידת סלמונים. פרוותם הלבנה קשה יותר לזיהוי מתחת למים בעיני הדגים, מה שמקל על הדובים הלבנים את הציד.

בכמה איים, נמצאו בדובי קֶרְמוֹדי הלבנים ריכוזים גבוהים יותר של חומרים תזונתיים שמקורם בים בתוך פרוותם, דבר המצביע על כך שהם אוכלים יותר סלמון מדובי קֶרְמוֹדי השחורים.

 בית גידול 
שמאל|ממוזער| דוב קֶרְמוֹד מיער הגשם "גרייט בר", קולומביה הבריטית.
תת-המין Ursus americanus kermodei מצוי מהאי פרינסס רוֹיָל (Princess Royal Island) ועד העיר פרינס רוּפֶּרְט (Prince Rupert) שבקולומביה הבריטית, לאורך החוף וגם בשטח הפנימי עד אזור הייזלטון (Hazelton). בשפות  הוא מכונה מוקסְגְמוֹל (moksgmʼol).

בנאום מן הכס בפברואר 2006, הודיע סגן המושל של קולומביה הבריטית על כוונת הממשלה להכריז על דוב קֶרְמוֹדי, או "דוב הרוח", כחיית הסמל הרשמית של הפרובינציה. ההכרזה הרשמית נעשתה באפריל אותה שנה.

זכר של דוב קֶרְמוֹדי עשוי להגיע למשקל של 225 קילוגרם ואף יותר. הנקבות קטנות בהרבה, ומגיעות למשקל מרבי של כ-135 קילוגרם. בגובה זקוף, הדוב מגיע לכ-180 סנטימטרים.

ההערכה היא כי פחות מ-400 דובים לבני-פרווה חיים באזור החוף המשתרע מדרום-מזרח אלסקה דרומה ועד לקצה הצפוני של האי ונקובר. כ-120 מהם מצויים באיים הגדולים פרינסס רוֹיָל ופרינס רוּפֶּרְט.

ריכוז האוכלוסייה הגדול ביותר של דובים לבנים נמצא באי גריבֶּל, ששטחו כ-210 קילומטרים רבועים, השוכן בשטחם של בני עַם גִּיטְגַּאֲטָה.

בית הגידול של הדוב עמד בפני איום פוטנציאלי מצד פרויקט צינור הנפט Enbridge Northern Gateway, שתוואי ההולכה המתוכנן שלו היה עובר בקרבת יער הגשם "גרייט בר ריינפורסט". קבוצות ילידיות, ובהן  התנגדו למיזם.

בשנת 2016 הממשלה הפדרלית של קנדה דחתה את פרויקט הצינור.

 שימור 
על אף שדוב קֶרְמוֹדי אינו נחשב למין נדיר, נעשו מאמצי שימור נרחבים לשם שמירה על אוכלוסיית תת-המין, וזאת בשל חשיבותו התרבותית.

רוב תצרוכת החלבון של דובי קֶרְמוֹדי בעונת הסתיו מגיעה מדגי סלמון. הסלמון הוא מין מפתח, ויש לו חשיבות רבה לאספקת חומרים מזינים הן למערכות אקולוגיות מימיות והן ליבשתיות.

בעת ההטלה, הסלמונים תורמים חומרים מזינים למקווי המים, ואילו גופותיהם המתפוררות – אשר נפוצות ברחבי היער על ידי טורפים כמו דובים – תורמות חומרים מזינים לקרקע ולצמחייה.

בשנת 2012, עמי החוף הילידיים אסרו על ציד גביע  של כל סוגי הדובים בשטחיהם שביער הגשם "גרייט בר ריינפורסט". בשנת 2017, בעקבות לחץ ציבורי נרחב, אסרה ממשלת קולומביה הבריטית על ציד גביע של דובי גריזלי ביער הגשם, אך ציד דובים שחורים עדיין מותר על פי חוק.

אחת הדאגות המרכזיות בהקשר זה היא סכנת ציד בלתי חוקי (ציד פיראטי). דובי גריזלי מהווים איום נוסף על אוכלוסיית דובי קֶרְמוֹדי, בעיקר בשל הידלדלות משאבים טבעיים — ובעיקר אוכלוסיות הסלמון — כתוצאה משינויי אקלים ודיג יתר.

באמצעות מלכודות שיער לא פולשניות, עקבו מדענים אחר תנועת דובי גריזלי לאורך החופים והיערות. נמצא כי דובי גריזלי חודרים בתדירות גוברת לאזורי ההאכלה של דובים שחורים ודובי קֶרְמוֹדי, מה שמפריע לתהליך ההאכלה שלהם, שכן הם נוטים לסגת כאשר גריזלים מתקרבים.

בית הארחה Spirit Bear Lodge הוא אקו-לודג' לתיירות אקולוגית המציע תצפיות דובים, עוסק בחינוך והסברה על דובי קולומביה הבריטית, ותורם לכלכלת שמורת האינדיאנים קְלֶמְטוּ. מפעילי המקום התלוננו על תופעת הציד, וציינו כי נתקלו בפגרי דובים וכי הציד גורם לדובים לחשוש יותר מבני אדם, מה שמקשה על צפייתם בטבע.

 בשבי 
באוקטובר 2012 הפך דוב קֶרְמוֹדי, שלפי ההערכות היה הראשון מסוגו בשבי, לדייר בפארק חיות הבר של קולומביה הבריטית בקאמלופס. הגור בן השנה נמצא נטוש בצפון-מערב קולומביה הבריטית, במורדות הר טרֶס, סמוך לעיר טרֶס.

לאחר שני ניסיונות כושלים לשקם אותו ולשחררו חזרה לטבע, הוחלט על ידי פקחי שמירת הטבע כי אינו מתאים להשבה, והוא הועבר לפארק. הדוב, שכונה "קְלוֹבֶר" על ידי המטפלים, נמלט פעם אחת ממכלאת המעבר בה הוחזק, ובפארק יצרו עבורו חצר מותאמת אישית.vancouversun.com

ארגון זכויות בעלי החיים Lifeforce טען כי הדוב בריא דיו לשרוד בטבע, ויש להעבירו ולשחררו חזרה לסביבתו הטבעית. עם זאת, גורמי שמירת הטבע בממשל הפרובינציאלי עמדו על כך ששחרור למרחק רב טומן בחובו סיכונים העולים על התועלת האפשרית. נכון לפברואר 2023, הדוב שוהה בשבי.

 ראו גם 
 דוב קינמון
 דוב הקרחון
 טיגריס לבן
 ג'ינג'י
 דוב שחור אמריקני

לקריאה נוספת
 Kermit Ritland, Craig Newton und H. Dawn Marshall: Inheritance and population structure of the white-phased “Kermode” black bear. In: Current Biology. Band 11, Nr. 18, 2001, S. 1468–1472, doi:10.1016/S0960-9822(01)00448-1
 Günter Kast: Weiß auf Schwarz. Schwarzbären mit weißem Fell, in 360° Kanada. Die Rundum-Perspektive, 3, Sommer 2019, 360-Grad-Medien, Mettmann  S. 68–75, mit Bildern

 קישורים חיצוניים 


 תצפיות בדוב הרוח בזמן אמת
 אודות הדוב השחור קרמודי Медведь-призрак: о кермодском чёрном медведе  


 The Holy Bear 


ביאורים

 הערות שוליים 

קטגוריה:דוביים
קטגוריה:קנדה: יונקים
קטגוריה:בעלי חיים שתוארו ב-1905
קטגוריה:בעלי חיים בצפון-מערב ארצות הברית
קטגוריה:בעלי חיים ביערות גשם באמריקה הצפונית
קטגוריה:יונקים: טורפי-על
קטגוריה:פיזיולוגיה
קטגוריה:צבעי שיער